ถือกระบองคอยคุมเชิง
คิวแทรกให้ บิ๊กตู่ พล.อ.ประยุทธ์ จันทร์โอชา นายกรัฐมนตรีและหัวหน้า คสช. เร่งแก้ปัญหาเฉพาะหน้า,ตามปรากฏการณ์ที่ยังไม่คลี่คลายของภาวะวิกฤติฝุ่นละอองเกินค่ามาตรฐานปกคลุมกรุงเทพมหานครและปริมณฑลอย่างต่อเนื่อง,หนำซ้ำยังก่อตัวระลอกใหม่ทำให้สถานการณ์ย่ำแย่ เปลี่ยนโฉมเมืองกรุงเป็นนครในหมอก คน กทม.ต้องหันมาใส่หน้ากากอนามัยป้องกันตัวเองเพื่อความปลอดภัย เพราะคุณภาพอากาศอยู่ในขั้นน่าเป็นห่วง,เข้าเหลี่ยมนักการเมืองอาชีพได้โอกาสผสมโรงโจมตี ลุงตู่ ไม่ยอมเร่งแก้ปัญหา ห่วงแต่การลงพื้นที่ ครม.สัญจร เก็บแต้มเพื่อตัวเองในอนาคต,จับโยงปัญหามลพิษผสมเข้ากับประเด็นการเมืองบลัฟผู้นำ คสช.กันดื้อๆ,อย่างที่เห็นอารมณ์หงุดหงิดของ บิ๊กตู่ ในการชี้แจงสิ่งที่รัฐบาลดำเนินการแก้ไขปัญหาอย่างเต็มที่ หลังถูกรุมถล่มหลอกด่าในโลกโซเชียล,สถานการณ์ฝุ่นยังขมุกขมัวต้องติดตามอย่างใกล้ชิด เช่นเดียวกับบรรยากาศการเมืองที่ไต่ระดับความร้อนแรงมากขึ้นเรื่อยๆ,ภายหลังเงื่อนเวลาเลือกตั้งถูกขีดวงแคบเข้ามา โดยนายวิษณุ เครืองาม รองนายกรัฐมนตรี ที่ส่งสัญญาณวันกาบัตรที่เหมาะสมควรเป็นวันที่ 24 มี.ค.2562 จะลงตัวที่สุด,เส้นทางคืนประชาธิปไตยชัดเจนขึ้นเป็นลำดับ เร้าอุณหภูมิโหมดเลือกตั้งทวีความคุกรุ่น ตามแอ็กชันออกตัวแรงๆของกลุ่มคนอยากเลือกตั้ง ขีดเส้นตายให้รัฐบาลประกาศพระราชกฤษฎีกาเลือกตั้งภายในวันที่ 18 ม.ค.หากไม่ได้ตามที่เรียกร้อง จะเคลื่อนไหวลองของ คสช.,ขู่ยกระดับชุมนุมออกสู่ท้องถนน หยั่งเชิงปฏิกิริยาตอบสนองฝั่งท็อปบูต,คู่ขนานไปกับท่าทีพรรคเพื่อไทยที่ออกมาเป็นลูกคู่ร่วมตีปี๊บทวงเวทีเลือกตั้ง ใช้ลูกเขี้ยวประโคมข่าวในโลกโซเชียลทหารตามประกบติดนักเลือกตั้งทุกฝีก้าว,ปั่นกระแสให้กองเชียร์ชิงชังข้อหาคุกคามฝ่ายการเมือง,และลงตัวเป๊ะๆกับจังหวะขยับผสมโรงของ นายทักษิณ ชินวัตร อดีตนายกรัฐมนตรี ที่คัมแบ็กสู่หน้าจอโลกโซเชียล จัดรายการ กู๊ดมันเดย์ โชว์วิชั่นด้านเศรษฐกิจตามบทถนัด,เปิดเวทีสู้กับการทอล์กโชว์ของ ลุงตู่ ในคืนวันศุกร์ ชิงพื้นที่ข่าวในช่วงที่โหมดเลือกตั้งกำลังเข้มข้น,ขุมกำลังนายใหญ่เขี่ยลูกรับลูกกันสนุกเท้า เดินเกมเขย่าเสถียรภาพ บิ๊กตู่ ไปพร้อมๆกัน เปิดหน้า ท้าชน ทวงคืนอำนาจเต็มรูปแบบ,ฉากความรุนแรงในอดีตมีแนวโน้มคืบคลานมาหลอนคนไทยอีกรอบ ความขัดแย้งตั้งแท่นปะทุตามการเติมหัวเชื้อบิลต์อารมณ์กองเชียร์แต่ละฝ่าย,นั่นย่อมทำให้ บิ๊กแดง พล.อ.อภิรัชต์ คงสมพงษ์ ผบ.ทบ. ต้องส่งเสียงคำรามใส่ฝ่ายการเมืองและเหล่าลูกสมุน ห้ามล้ำเส้นก่อความวุ่นวาย,ดักคอการเคลื่อนไหวปลุกม็อบระดมพลของกลุ่มคนอยากเลือกตั้งในวันที่ 19 ม.ค.2562 เป็นไปด้วยความบริสุทธิ์ใจหรือไม่,ความวุ่นวายส่อเค้ากลับมา ตามเค้าลางล่าสุดที่มีการเปิดตัวเฟซบุ๊ก สามัคคีก่อนเลือกตั้ง ประเดิมโพสต์แรก เชิญชวนประชาชนออกไปร่วมแสดงพลังอย่างสันติ เพื่อหยุดความวุ่นวายในวันที่ 19 ม.ค.นี้,นัดหมายรวมพลกันที่อนุสาวรีย์ประชาธิปไตย พิกัดเดียวกับที่ กลุ่มคนอยากเลือกตั้ง นัดชุมนุม,ลุ้นเสียว ม็อบชนม็อบ ทั้งก๊วนคนอยากเลือกตั้ง และกลุ่มคนเรียกร้องความสามัคคี นัวเนียเพ่นพ่านในที่หมายเดียวกัน,รูปการณ์เอื้อให้เกิดการเผชิญหน้า เสี่ยงต่อการปะทะ ต้องสับหลีกย้ายสถานที่ชุมนุมป้องกันเหตุการณ์บานปลาย,ขณะที่กลุ่มเครือข่ายนักศึกษาจากหลายสถาบันก็เริ่มทำกิจกรรมเคลื่อนไหว มีทั้งสนับสนุนให้เลื่อนและไม่เลื่อนการเลือกตั้ง,ฝุ่นการเมืองชักตลบอบอวล แยกเป็นหลายกลุ่มหลายก๊วน ชุลมุนไม่รู้ใครเป็นใคร เข้าทางพวกจ้องฉวยโอกาสรอสร้างสถานการณ์ความไม่สงบได้ตลอดเวลา,จึงเลี่ยงไม่ได้ที่เบอร์หนึ่งกองทัพจะต้องตีหน้ายักษ์ ถือกระบองคุมเชิงไว้ ฮึ่มใส่พวกจ้องล้ำเส้น,ตามสถานการณ์ที่ชักจะไม่นิ่ง ต้องหาทางสยบไว้ก่อน,ทีมข่าวการเมือง
ฝุ่นการเมืองชักตลบอบอวล แยกเป็นหลายกลุ่มหลายก๊วน ชุลมุนไม่รู้ใครเป็นใคร เข้าทางพวกจ้องฉวยโอกาสรอสร้างสถานการณ์ความไม่สงบได้ตลอดเวลา จึงเลี่ยงไม่ได้ที่เบอร์หนึ่งกองทัพจะต้องตีหน้ายักษ์
เลือกตั้ง62,อภิรัชต์ คงสมพงษ์,ผบ.ทบ.,วิเคราะห์การเมือง,คนอยากเลือกตั้ง,เลือกตั้ง